Die dief wat net 'n Kit Kat gesteel het | Maroela Media
'n Dief het by Hunter Jobbins, van Kansas State University, se motor ingebreek toe hy dit vir 15 minute lank oop gelos het.
Toe Hunter terugkeer, het hy ontdek iemand het die Kit Kat-sjokolade, wat in sy motor was, gegaps. Dit is met 'n briefie vervang: "Ek het die Kit Kat in jou motor gesien. Ek is dol oor Kit Kats en toe ek jou deur probeer, het dit oopgemaak. Ek het niks anders buiten die Kit Kat gevat nie. Ek is jammer en honger."
Hunter sê hy was aanvanklik omgekrap en het gewonder wat met die Kit Kat gebeur het, tot hy besef het dit is eintlik snaaks. "My frustrasie het in lag verander," het hy gesê.
Sedert Hunter die foto op Twitter gelaai het, het meer as 180 000 mense dit al gedeel. Die maatskappy se sosialemediaspan het ook op die tweet afgekom. "Wie steel iemand se Kit Kat?! WIE DOEN DIT?! Stuur vir ons 'n DM en ons sal dit vir jou vervang," het Kit Kat geskryf.